מוזיאון ריינה סופיה– המוזיאון הלאומי לאומנות השלישי בגודלו במדריד. נפתח לראשונה ע"י המלכה הספרדית, סופיה בשנת 1986. במוזיאון עבודות אומנות שמוקדשות לאומנות הספרדית מהמאה ה-20. ניתן לראות שם עבודות של סאלבדור דאלי, חואן מירו פאבלו פיקסו ועוד.
מוזיאון תיסן בורנמיסה– גלריית אומנות חשובה שמציגה אוסף יצירות אירופאיות מהמאה ה-19 וה-20 . המוזיאון הוקם בשנת 1920 כאוסף פרטי של הברון היינריך תיסן בורנמיסה. בגלריה מוצגות יצירות אומנות שנאספו מקרובי משפחתו וכן יצירות נוספות שהוא רכש במשך השנים והפכו את האוסף לאחד האוספים הפרטיים המרשימים בעולם.
בשנת 1992 הוא נפתח לקהל הרחב ובשנת 1993 האוסף נרכש במלואו ע"י ממשלת ספרד. אפשר לראות במוזיאון יצירות של קלוד מונה, רנואר, אדגר דגה, ואן גוך, פאבלו פיקסו, פיט מונדריאן, אדוארד הופר ועוד.
סגרדה פמיליה– "המשפחה הקדושה" – כנסייה מפורסמת בברצלונה שתוכננה ע"י האדריכל גאודי. בנייתה החלה בשנת 1883 והופסקה ב-1926 בשל מותו הפתאומי, בנייתה המשיכה בשנת 1946 לאחר מחלוקות רבות מכיוון וגאודי לא השאיר תוכניות בנייה. הבניה ממשיכה עד היום ותימשך עוד שנים רבות.
עיצובה של הכנסייה מושפע מהקתדרלות הגותיות של ימי הביניים, מסגנונות האר נובו והתחייה הגותית. רוב האלמנטים הקישוטיים במבנה פוסלו בידי האדריכל. התכנון כולל 12 צריחים המסמלים את 12 השליחים, עד היום הושלמה בנייתם של 8 צריחים בגובה של 100 מטרים. אפשר לעלות במעלית לראש הצריחים למבט פנורמי על העיר. באתר הכנסייה נמצא מוזיאון המציג את תולדות הכנסייה. המבנה הוכרז ע"י אונסקו כאתר מורשת עולמית.
הקהילה היהודית בספרד מונה כיום 48,000 איש, מרביתם חיים במדריד וברצלונה. במדריד יש כחמישה בתי כנסת ובמדריד קיים בית ספר יהודי ובו מעל 200 תלמידים יהודים.